Document ID: 31999R0069

KOMISSION ASETUS (EY) N:o 69/1999,
annettu 12 päivänä tammikuuta 1999,
neuvoston asetuksen (ETY) N:o 822/87 38 artiklassa tarkoitetun esitislauksen käyttöön ottamisesta markkinointivuodeksi 1998/1999 annetun komission asetuksen (EY) N:o 2486/98 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 (1), sellaisena kuin se on viimeksi muutettuna asetuksella (EY) N:o 1627/98 (2), ja erityisesti sen 38 artiklan 5 kohdan,
sekä katsoo, että
komission asetuksessa (ETY) N:o 2721/88 (3), sellaisena kuin se on viimeksi muutettuna asetuksella (ETY) N:o 2181/91 (4), vahvistetaan asetuksen (ETY) N:o 822/87 38, 41 ja 42 artiklassa säädettyjen vapaaehtoisten tislausten soveltamista koskevat yksityiskohtaiset säännöt; komission asetuksessa (EY) N:o 1648/98 (5) vahvistetaan esitislaukseen sovellettavat hinnat ja tuet sekä eräät muut tekijät markkinointivuodeksi 1998/1999,
komission asetuksen (EY) N:o 2486/98 (6) 1 artiklan 3 kohdassa vahvistetaan sopimusten tai ilmoitusten viranomaisille jättämisen päivämääräksi 15 päivä tammikuuta 1999; tätä päivämäärää ja muita siitä johtuvia päivämääriä olisi paremman toimenpiteeseen osallistumisen mahdollistamiseksi siirrettävä myöhemmäksi, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 2486/98 seuraavasti:
1. Korvataan 1 artiklan 3 kohdan ensimmäisessä alakohdassa oleva päivämäärä "15 päivänä tammikuuta 1999" päivämäärällä "29 päivänä tammikuuta 1999".
2. Korvataan 1 artiklan 5 kohdan ensimmäisessä alakohdassa oleva päivämäärä "29 päivänä tammikuuta 1999" päivämäärällä "12 päivänä helmikuuta 1999".
3. Korvataan 1 artiklan 5 kohdan toisessa alakohdassa oleva päivämäärä "5 päivänä helmikuuta 1999" päivämäärällä "19 päivänä helmikuuta 1999".
4. Korvataan 1 artiklan 6 kohdan ensimmäisessä alakohdassa oleva päivämäärä "28 päivänä helmikuuta 1999" päivämäärällä "12 päivänä maaliskuuta 1999".
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä tammikuuta 1999.

Labels: 17
7
3
6
12